Author: PPP
Last saved by: Wittnerovak
Company: Úrad vlády SR

VLÁDA SLOVENSKEJ REPUBLIKY

(Návrh)

UZNESENIE VLÁDY SLOVENSKEJ REPUBLIKY
č.     z            2007

k návrhu na zrušenie niektorých úloh z uznesení vlády Slovenskej republiky, uložených ministrovi obrany Slovenskej republiky

Číslo materiálu: |
Predkladateľ: | minister obrany
Vláda
A.	zrušuje

       A.1.  úlohu v bode B.2. uznesenia vlády SR č. 727 z 25. augusta 1999 pre ministra obrany, ministra výstavby a regionálneho rozvoja a ministra dopravy, pôšt a telekomunikácií – pri vypracovávaní materiálov týkajúcich sa rozvoja vedy a techniky uplatňovať schválené Zásady štátnej vednej a technickej politiky,  
       A.2.  úlohu v bode B.1. uznesenia vlády SR č. 729 z 25. augusta 1999 pre ministra obrany -  pokračovať v rozvoji partnerskej vojenskej spolupráce medzi Slovenskou republikou a NATO a v realizácii úloh vyplývajúcich z Posilneného a viac operačného programu Partnerstvo za mier v súlade so závermi washingtonského summitu, 
 A.3.  úlohu v bode C.3. uznesenia vlády SR č. 668 z 23. augusta 2000 pre ministra obrany - zabezpečiť vykonávanie zmluvy po nadobudnutí jej platnosti,
 A.4.  úlohu v bode B.2. uznesenia vlády SR č. 477 z 11. júna 2003 pre ministra obrany – poskytovať Úradu geodézie a katastra SR letecké meračské snímky vyhotovené v rezorte Ministerstva obrany SR na tvorbu základnej bázy údajov pre geografické informačné systémy,
A.5. úlohu v bode B.3. uznesenia vlády SR č. 1056 z 13. decembra 2006 pre  ministra obrany - postupovať pri ich aktivitách v súlade s princípmi, zámermi a prioritami, ktoré sú definované v dodatku k Národnému programu reforiem Slovenskej republiky na roky 2006 – 2008,

       A.6.   úlohu v bode B.1. uznesenia vlády SR č. 256 zo 14. marca 2007 pre ministra obrany, ministra výstavby a regionálneho rozvoja a ministra dopravy, pôšt a telekomunikácií - postupovať v súlade s predloženým materiálom,
       A.7.   úlohu v bode B.2. uznesenia vlády SR č. 660 z 8. augusta 2007 – predložiť ministerke práce, sociálnych vecí a rodiny návrh opatrení na zníženie počtu pracovných úrazov v Slovenskej republike v rokoch 2007 až 2012 do Koncepcie bezpečnosti a ochrany zdravia pri práci v Slovenskej republike na roky 2007 až 2012 a spolupracovať pri príprave návrhu,
       A.8.  úlohu v bode  D.3. uznesenia vlády SR č. 782 z 19. septembra 2007 pre ministra obrany, ministra výstavby a regionálneho rozvoja a ministra zdravotníctva  - zabezpečiť vykonávanie dohody po nadobudnutí jej platnosti pre SR,  
       A.9.  úlohu v bode B.1 uznesenia vlády SR č. 840 z 3. októbra 2007  pre     ministra obrany - plniť úlohy vyplývajúce z aktualizácie akčného plánu smernice pre civilné núdzové plánovanie v Slovenskej republike na základe opatrení z Ministerskej smernice NATO na roky 2007 až 2008.

Na vedomie: minister obrany
             minister výstavby a regionálneho rozvoja 
             minister dopravy, pôšt   a telekomunikácií  
             minister zdravotníctva